Hans Hateboer. Hans Hateboer (; 1994-yil 9-yanvarda tugʻilgan) — gollandiyalik professional futbolchi, Serie A vakili „Atalanta“da va Gollandiya terma jamoasida oʻng qanot himoyachisi sifatida oʻynaydi. Klublardagi faoliyati. Groningen. Groningen akademiyasi tarbiyalanuvchisi boʻlgan Hateboer professional debyutini 2014-yilning 18-yanvarida RKC Waalwijkga qarshi oʻyinda oʻtkazdi. 1:1 hisobidagi durang bilan yakunlangan uchrashuvda golli uzatmani amalga oshirdi, ammo keyinroq chetlatildi. 2014-yil 19-fevralda Hateboer shartnomani uch yilga uzaytirdi. Yevropa pley-off finalida AZ darvozasiga hal qiluvchi gol urdi. 2014—2015-yilgi mavsumda Hateboer jamoa bilan oʻzining birinchi yirik kubogi — KNVB kubogini qoʻlga kiritdi va UEFA Yevropa ligasiga yoʻl oldi. Atalanta. 2017-yilda Hateboer Atalanta klubida qoʻshildi. 2017-yilning 19-martida klub safida debyutini o‘tkazdi, Pescara qarshi oʻyinda (3:0) golli uzatmani amalga oshirdi. 2018—2019-yilgi mavsum Hateboer uchun yanada muvaffaqiyatli mavsum boʻldi, chunki A Seriyadagi barcha oʻyinlarda maydonga tushdi va beshta gol urdi. Mavsum „Atalanta“ uchun ham ancha yaxshi mavsum bo‘ldi Klub ligada uchinchi o‘rinni egalladi va klub tarixida birinchi marta UEFA Chempionlar ligasiga yo‘llanma oldi. Xalqaro faoliyati. 2018-yilning mart oyida Heteboer Gollandiya terma jamoasiga Angliya va Portugaliyaga qarshi oʻrtoqlik oʻyinlari uchun birinchi chaqiruvini oldi. Hateboerning xalqaro maydondagi debyuti 2018-yil 23-mart kuni Amsterdam arenasida Angliyaga qarshi xalqaro o‘rtoqlik o‘yinida boʻlgan. 2020-yil 4-sentyabr kuni UEFA Millatlar ligasida Polshaga qarshi o‘yinda Gollandiya terma jamoasi safida deyarli uch yildan keyin ilk bor maydonga tushdi, uchrashuvda Bergwijnning gʻalabali goliga assistentlik qildi.